钦定古今图书集成/明伦汇编/氏族典/第250卷 > 张键
## 钦定古今图书集成/明伦汇编/氏族典/第250卷 > 张键

按《山西通志》：“键字君重，石州人。正德丁卯乡举，明年
成进士，授南京户部主事。忤逆瑾，逮至京师，不为屈。
调卫辉府通判，典税事，岁额登而民不扰。治河涨，疏
濬通而水患息。瑾诛，复户部主事，督储天津。流寇奄
至，键登陴誓众，昼夜不怠，卒保无虞。督饷关西，招商
搜逋，士无饥色。寻升开封知府，凡事之不便于民者”
必厘革之。